CELEX: 32022D0583
Language: sl
Date: 2022-04-04 00:00:00
Title: Sklep Sveta (EU) 2022/583 z dne 4. aprila 2022 o sklenitvi, v imenu Unije, Sporazuma med Evropsko unijo in Federativno republiko Brazilijo o spremembi Sporazuma med Evropsko unijo in Federativno republiko Brazilijo o odpravi vizumske obveznosti za kratkoročno bivanje za imetnike diplomatskih, službenih ali uradnih potnih listov

11.4.2022   
               
               
                  SL
               
               
                  Uradni list Evropske unije
               
               
                  L 113/1
               
            
         SKLEP SVETA (EU) 2022/583
         z dne 4. aprila 2022
         o sklenitvi, v imenu Unije, Sporazuma med Evropsko unijo in Federativno republiko Brazilijo o spremembi Sporazuma med Evropsko unijo in Federativno republiko Brazilijo o odpravi vizumske obveznosti za kratkoročno bivanje za imetnike diplomatskih, službenih ali uradnih potnih listov
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 77(2), točka (a), v povezavi s členom 218(6), drugi pododstavek, točka (a)(v), Pogodbe,
         ob upoštevanju predloga Evropske komisije,
         ob upoštevanju odobritve Evropskega parlamenta (1),
         ob upoštevanju naslednjega:
         
                     (1)
                  
                  
                     Komisija je v imenu Unije s pogajanji dosegla sporazum s Federativno republiko Brazilijo o spremembi Sporazuma med Evropsko unijo in Federativno republiko Brazilijo o odpravi vizumske obveznosti za kratkoročno bivanje za imetnike diplomatskih, službenih ali uradnih potnih listov (v nadaljnjem besedilu: Sporazum).
                  
               
                     (2)
                  
                  
                     Na podlagi Sklepa Sveta (EU) 2018/1869 (2) je bil Sporazum podpisan 27. septembra 2021, s pridržkom njegove sklenitve.
                  
               
                     (3)
                  
                  
                     Ta sklep predstavlja razvoj določb schengenskega pravnega reda, pri katerih Irska v skladu s Sklepom Sveta 2002/192/ES (3) ne sodeluje; Irska torej ne sodeluje pri sprejetju tega sklepa, ki zato zanjo ni zavezujoč in se v njej ne uporablja.
                  
               
                     (4)
                  
                  
                     Sporazum bi bilo treba odobriti –
                  
               SPREJEL NASLEDNJI SKLEP:
         
            Člen 1
            Sporazum med Evropsko unijo in Federativno republiko Brazilijo o spremembi Sporazuma med Evropsko unijo in Federativno republiko Brazilijo o odpravi vizumske obveznosti za kratkoročno bivanje za imetnike diplomatskih, službenih ali uradnih potnih listov se odobri v imenu Unije (4).
         
         
            Člen 2
            Predsednik Sveta v imenu Unije poda uradno obvestilo iz člena 2 Sporazuma (5).
         
         
            Člen 3
            Ta sklep začne veljati na dan sprejetja.
         
         
            V Luxembourgu, 4. aprila 2022
            
               
                  Za Svet
               
               
                  predsednica
               
               R. BACHELOT-NARQUIN
            
         
         
            (1)  Odobritev z dne 24. marca 2022 (še ni objavljena v Uradnem listu).
         
            (2)  Sklep Sveta (EU) 2018/1869 z dne 26. novembra 2018 o podpisu, v imenu Evropske unije, Sporazuma med Evropsko unijo in Federativno republiko Brazilijo o spremembi Sporazuma med Evropsko unijo in Federativno republiko Brazilijo o odpravi vizumske obveznosti za kratkoročno bivanje za imetnike diplomatskih, službenih ali uradnih potnih listov (UL L 306, 30.11.2018, str. 1).
         
            (3)  Sklep Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (UL L 64, 7.3.2002, str. 20).
         
            (4)  Glej stran 3 tega Uradnega lista.
         
            (5)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.